
Premier Evelyn Wever-Croes: 
Hunto cu Minister Bikker, Premier Wever-Croes a reuni cu 
Marina Real 


TA PRIORIDAD DI GOBIERNO PA BRINDA 
SIGURIDAD NA ARUBA PROME 





E crisis na Venezuela ta empeora y bira mas serio cada biaha 
resultando cu mas y mas hende ta purba di sali for di nan 
pais en busca di un miho bida y porvenir. Gobierno di Aruba 
ta convivi cu e situacion na Venezuela y tur esnan afecta pa 
e situacion dificil aki. Gobierno ta haciendo su parti pa yuda 
caminda cu por. Sinembargo e prioridad ta pa tin siguridad 
na Aruba prome. Pa brinda mas siguridad, Gobierno di Aruba 
ta inverti den fortifica tanto e controlnan na frontera como e 
departamentonan cu tin di haber cu migracion, Warda nos 
Costa y Cuerpo Policial. 


Hunto cu Minister di Husticia mr. Andin Bikker, Premier Evelyn 





—n 


Wever-Croes a reuni cu Generaal de Vin di Marina Hulandes 
pa yega na mas palabracion pa traha hunto pa tene nos 
fronteranan cera y bon protehi. Marina Real hunto cu Warda 
nos Costa ta dispone di ekiponan fosfistica cu por yuda Aruba 
den esfuersonan pa mantene e costanan sigur. Costanan sigur 
ta nifica un Aruba mas sigur. 


“Apesar di e crisis na Venezuela, Aruba ta un pais sigur y nos 
kier mantene Aruba sigur tambe cu tur esfuersonan cu ta wordo 
haci, pasobra bo siguridad, ta nos prioridad", Premier Evelyn 
Wever-Croes. 

Prome Minister Evelyn Wever-Croes: 
Nochi di compras y yen di ambiente: 


AREA CU FIN DI AÑA SPECTACULAR DEN 
CAYA G.F BETICO CROES 


Nos ta den e temporada di fin di aña, e temporada cu pa hopi 
den nos pais, ta e temporada di mas dushi di aña. Desde cu 
Gabinete Wever-Croes a institui Area, nos centro di ciudad di 
Oranjestad a conoce un fin di aña cu ambiente spectacular. 
Esaki tawata e caso tambe e fin di siman cu a pasa. Caya 
G.F Betico Croes tawata tin dushi ambiente di hacimento di 
compras, encuentro cu amistad y familiarnan, y cu un ambiente 
ameno cu Grupo di Betico. Tambe diabierna anochi tawata tin 
un show di modelahe di Stichting Algemene Bejaardenzorg 
Aruba (S.A.B.A.) 

Prome Minister Evelyn Wever-Croes tambe tawata presente 
na e ocacion aki acompaña pa su famia. Hunto nan a gosa di 
e ambiente dushi y saluda e publico. 


“Ta un bunita sentimento pa sinti e entusiasmo y positivismo 
di e publico presente. E ambiente a ilustra cu tin speransa y 
deseo grandi pa trece bida bek den centro di Caya G.F Betico 
Croes”, Prome Minister Evelyn Wever-Croes a expresa. 


E siguiente actividadnan den Caya G.F Betico Croes den e 
dianan benidero prome cu Pasco ta Dia di Compras, diasabrate 
cu 8or di anochi. Dia di Compras, diadomingo di 10or di mainta 
pa 2or di atardi. Dia di Compras cu Santa Claus, dialuna te cu 
8or di anochi. Y diamars, tin oportunidad te cu 4or di atardi pa 
haci e ultimo compra y regalonan pa fin di aña. 

MINISTER XIOMARA RUIZ-MADURO 


MINISTER di Finansa, Asuntonan Economico y Cultura 


Minister Xiomara Maduro: 


WORLD BANK TA HACI UN PRE-ASSESSEMENT 
PA UN INVESTIGACION RIBA 'COST OF DOING 
BUSINESS' NA ARUBA 








Siman pasa hunto cu Minister President, Minister di Finansa 
a atende un reunion cu ehecutivonan di Banco Mundial cu ta 
na Aruba pa haci un sondeo pa un investigacion riba costo pa 
haci negoshi na Aruba. E siman tras di lomba a tene diferente 
reunion cu stakeholders pa haci un 'pre-assessement' 
necesario promer cu haci e investigacion aki riba 'Cost of 
Doing Business' na Aruba. 


Na comienso di aña nobo e mandatarionan lo ricibi e resultado 
preliminar y lo haya un bista mihor di e embergadura di e 
investigacion y tambe e costo cu esaki lo tin cune. Den un 
investigacion asina lo por compara Aruba su economia tambe 
cu otro paisnan similar y asina duna Gobierno un bista di e 
competencia pa nos Pais. Na final di e investigacion Banco 
Mundial lo brinda su recomendacionnan pa mehoracion na 
Gobierno di Aruba. 

PROJECTO IDEA 
“Kidspreneur$ Bazaar” sigur un exito 


Diasabra, 30 november 2019 a tuma luga e “Kidpreneur$ 
B-azaar”, den Caya Betico Croes banda di ALDO. 

E bazaar aki a wordo organisa door di IDEA cu sosten di 
Traimerdia y a wordo presenta door di e muchanan cu a 
participa den e projectonan Kidpreneur$ with BIG Ideas” y 
“Kid$ BIZ Market”. 





+ “Kidpreneur$ with BIG Ideas”, ta un projecto cu a tuma luga 
na tur e 9 traimerdianan y tabata destina pa e muchanan di 
5-de y 6-de klassen cu sa bishita Traimerdia. 

Na final di e projecto na cada traimerdia, e muchanan a ricibi 
un certificado di participacion cu a wordo entrega na nan door 
di minister di Finanzas, Asuntonan Economico y Cultura, sra. 
Xiomara Ruiz- Maduro. Un totaal di 259 kidpreneur a logra 
haya e certificado aki. 

+ “Kid$ BIZ Market”, ta un projecto cu a tuma luga na Directie 
Economische Zaken durante e herfstvakantie aña pasa y a sigi 
e aña aki den juli. E projecto aki tabata pa muchanan cu no ta 
bishitando traimerdia. Un totaal di 63 mucha a participa den e 
projecto aki y a ricibi nan certificado. 


E projectonan aki a ofrece e muchanan educacion empresarial 
cu lo yudanan reconoce oportunidadnan comercial, door di 
siñanan con pa gana placa ya for di un edad hopi jong usando 
man mesun creatividad. Esaki nan ta hasi door di haya workshop 
den diferente angulo, manera den arte p.e.: carchi creativo, 
pintamento riba canvas y con pa crea un areglo musical cu 
lo por genera placa. Tambe nan a siña con pa traha juice y 
snacks saludabel/natural, traha gel di aloe pa curpa y cabey, 
traha armband y mucho mas. Ademas nan a haya les di teoria 
di finanzas y cada mucha a traha nan mes un business plan. 


Durante e workshopnan nos por a ripara cu cada mucha cu a 
participa den e projecto aki, tabata hopi satisfecho y a keda 
motiva pa un dia nan por experiencia den un forma educativo, 
kico ta pa “ser un comerciante”. 


Pa e motibo aki, Iniciativa pa Desaroyo di Empresa Arubano 
(IDEA) ubica den oficina di Departamento di Asuntonan 
Economico, Comercio y Industria (DEZHI) a dicidi di organisa 
un “Kidpreneur$ Bazaar”, pa e muchanan aki. 


Durante e bazaar aki 35 mucha a bin hunto como un comerciante 
ariba nan mes, y a bende diferente productonan manera: 
cupcake/tert y kuki, juice di lamunchi, pinturanan ariba canvas, 
pinturanan/ decoracion riba boter, differente decoracionnan 
di pasco, armband, recycled gift bags, slime, etc. Durante e 
bazaar algun artistanan jong a presenta diferente cantica di 
pasco, cu baile y tambe tur hende presente por a disfruta di e 
luznan di Pasco. 


Cada mucha presente na e bazaar aki por a experiencia con 
pa ta un bon comerciante, door di comunica y ta amabel cu 
cliente y tambe a siña con pa duna nan producto un bon prijs 
pa asina nan por wordo bendi. 


















4, 


IDEA kier a gradici tambe tur su partnernan manera, SETAR, 
Bureau Traimerdia, Departamento di Cultura, ALDO, DOW y 
tur nos coleganan di DEZHI cu a juda durante e evento aki, pa 
e evento exitoso aki di: “Kidpreneur$ Bazaar”. 





Un danki na tur e pueblo di Aruba cu a bin duna e muchanan 
aki, cu ta nos futuro, nan aportacion. Y un danki na cada mayor 
cu a confia den nos, y a sigi guia nan yui pa por a participa den 
e bazaar aki. 


Y por ultimo nos kier a desea tur e muchanan cu a participa 
den e projecto di “Kidpreneur$ Bazaar” hopi exito. 

Abo tin un Idea? Hasi bo Idea realidad. Bishita Idea na 
Departamento di Asuntonan Economico, Comercio y Industria, 
na Sun Plaza di dos piso, y nan lo yudabo cu tur informacion 
y guia necesario. 


GOBIERNO DI 

Sociaal Crisisplan (SCP) ta desea pa durante temporada di 
fin di afia, tur hende corda riba e echo cu tin hopi hende cu no 
por celebra un dushi y feliz pasco, paso nan situacion ta uno 
diferente. Na Aruba tin hopi casonan di abuso y negligencia 
di adulto, mucha y hende grandi y esaki ta algo cu nos como 
comunidad no mag di lubida. 


Pesei mes pa e temporada aki di fin di afia Sociaal Crisisplan 
(SCP) tin e deseo pa tur hende absorba e mensahe cu: Amor 
puro ta caba cu tur maldad! Amor pa bo mes. Amor pa bo 
famia. Amor pa amistad. Amor pa bo coleganan. Amor pa nos 








BON PASCO PA KEN? BON PASCO PA TUR! 


comunidad. Amor pa Aruba! 


Pa e temporada aki di fin di afia Sociaal Crisisplan (SCP) kier 
enfoca ariba e mensahe bunita y puro cu ta cubri e topico 
di nos norma y balornan. E respet pa otro, e humildad den 
curason, e famia cu ta central y tambe e amor pa otro. Sociaal 
Crisisplan kier pa tur hende pone e norma y balornan central 
den nos curason pa e temporada aki di fin di afia y corda cu: 
Amor puro ta caba cu tur maldad! Asina nos ta desea un Bon 
Pasco pa Tur! 


Bon pasco pa ken? Incidente di abuso ta hisa durante 
temporada di fiesta. Amor y respet lo salba nos. 


«INLINE 


Bon pasco pa ken? Imagina un mundo unda niun hende ta 
celebra pasco nan so. 


BON PASCO PA TUR. 


= P-o 

Minister di Husticia mr. Andin Bikker a asisti na e ‘Viewing 
y Auction Fundraising Event' di Stichting Reclassering & 
Jeugdbescherming na BAZ-RRR Galeria. E Fundacion 
Reclassering & Jeugdbescherming a wordo estableci na 1951 
y su meta ta yuda rehabilita esnan cu a comete un ofensa 
contra leynan penal of cu ta sospechoso di a haci tal. Den 
e cuadro ey e Fundacion ta atende anualmente cu alredor di 
120 hoben entre 11 pa 25 aŭa di edad. Desde januari 2019 
e Fundacion a start cu e proyectio “Conectando', cual ta un 
programa cu ta introduci e hoben cu ta bow guia di e Fundacion 
na e mercado laboral pa medio di cierto training y educacion 
basico, desaroyo social, recreacional y terapia creativo. Desde 
1 di november e Fundacion a wordo apunta oficialmente door 
di Minister di Husticia pa por sigui adelanta e proyecto di HALT 
(Het ALTernatief, pa informacion basico riba e concepto: 
https://www.halt.nl). 











Ministerio di Husticia a cuminsa explora e posiblidadnan pa, 
den cooperacion cu e Fundacion, Unicef, Ministerio Publico 
y demas stakeholders, evalua si lo por start un proyecto 
piloto di ‘Restorative Justice’. ‘Restorative Justice’ ta regarda 
programanan dirigi na restuara e dafio causa na victimanan di 
crimen, pa medio di resolucion alternativo, y ta yuda promove 
e rehabilitacion y reintegracion di un hoben cu a comete un 
hecho castigabel. 

Minister di Husticia a asisti na e celebracion di fin di afa di 
DIMAS caminda el a gradici staff y personal pa nan trabou 
durante 2019 y a elabora riba e diferente cambionan di ley cu 
ya a tuma luga na 2018 y 2019 y cu ta den proceso pa 2020. 


Despues cu na december 2018 Gobierno conhuntamente cu 
Parlamento a update e ley di Admishon y Explulsion (AB 2018 
no. 70), na juli 2019 Ministerio di Husticia a introduci un decreto 
moderno di ley cu ta regarda asilo (AB 2019 no. 40). Esaki 
den cuadro di e situacion sin precedente na hermana pais 
Venezuela, di cual Aruba ta sintiendo e efectonan, caminda cu 
entre otro a conoce un cantidad di aplicacion pa asilo desde 
comienso di 2018 y a constata cu e leynan anterior tabata 
hopi anticua. Minister Bikker tambe a gradici e trahadonan cu 
awo ta forma parti di e Unidadnan di Asilo, cu ta atendiendo 
diligentemente cu evaluacion di peticionnan pa asilo den 
cuadro di e leynan nobo y tratadonan cu ta aplicabel pa Aruba. 








MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 


DID YOU KNOW THAT THE UNIVERSITY 
OF ARUBA IS ALSO PART OF A GLOBAL 
MOVEMENT "HOUR OF CODE"? 





The goal of the hour of code is breaking stereotypes and 
opening doors! 


"The Hour of Code is at its core not about learning a brand 
new skill in just one hour. One hour isn't enough to learn how 
to code. It's about increasing access to computer science 
by breaking stereotypes and opening doors. Somebody 
may learn programming concepts like loops, conditionals, 
or basic debugging through the Hour of Code. But a much 
more important goal is for students and teachers to learn that 
computer science is fun — you can start at any age, in any 
classroom, even if you don't have a computer." 


We invite you to visit www.hourofcode.com 
Be part of the movement! 

MINISTER PLENIPOTENCIARIO BESARIL A 
CERA REGISTRO DI CONDOLENCIA PA 
PADU LAMPE 











Minister Plenipotenciario Guillfred Besaril a cera e registro di 
condolencia pa Juan Chabaya (Padu) Lampe na Arubahuis. 


Na e ocasion aki sr. Besaril a expresa su sentimento cu e 
fayecimento di Padu Lampe 28 di novem-ber ultimo. ‘Manera 
mi a scirbi den e registro di condolencia mi a gradici Padu pa 
loke ela nifica pa pueblo di Aruba. E ta nos tata di Cultura, e 
ta hunto cu Rufo Wever (dfm) autor di nos Himno Nacional. 
E ta laga un bunita herencia atras, e ta laga un regaldo; su 
bida eigenlijk tabata un regaldo pa pueblo di Aruba. Pesey di 
curason na nomber di un y tur, staf y personal di Arubahuis 
na Hulanda, nos kier a manda un palabra di sentido pesame 
ainda na e famia, aunke nos a hacie caba formalmente.' 


“Pero mirando cu awe nos ta cera e registro pa asina aki tambe 
comparti un poco e sentimento cu e famia, pero sin lubida con 
grandi Padu tabata ta; kico tur ela significa pa nos. E ta un 
momento tris-to pa nos, pero alabes un momento den cual un 
gran persona ta keda marca pa resto di su bida den historia 
di Aruba y di Aruba su cultura, tabata palabrana di Minister 
Plenipotenciario Guillfred Besaril pa cu nos Tata di Cultura 
Padu Lampe. E registro di condolencia lo wordo entrega na 
famia di Padu Lampe. 

RESUMEN DI SIMAN DI |8 - 15 


GABINETE Wever-CROES 





* Avianca a celebra hunto cu invitado y prensa 100 aña di 
existencia. Na e ocasion aki, Premier Evelyn Wever-Croes a hiba 
un bunita discurso y den nomber di Gobierno a felicita y gradici 
Avianca di a contribui grandemente na turismo di Aruba. 


+ Diamars ultimo tabata e ultimo reunion di Conseho di Minister 
cu Minister Otmar Oduber a forma parti di dje. Premier Wever- 
Croes den nomber di Gobierno a gradici Minister Otmar Oduber 
pa su trabou, su cooperacion y a dese'e exito. 





* Hunto cu Minister di Husticia Andin Bikker, Premier Wever- 
Croes a reuni cu Generaal de Vin di Marina Hulandes pa yega na 
mas palabracion pa traha hunto pa tene nos fronteranan cera y 
bon protehi. 


+ E Director di US Preclearance, sr. Clint Lamm a reuni cu 
Gobierno pa intercambia di pensamento con hunto nos por 
mehora e servicio di ‘pre clearance' na aeropuerto y garantisa 
mas siguridad. 


* Premier a reuni cu Secretaris y Waarnemend Secretaris di 
Sociaal Economische Raad SER. Preparando pa un decada nobo, 
pa amplia e areanan di trabou di SER, pronto cu e “ouderenraad” 
pa traha riba bienestar di nos grandinan. 


* Riba e tema di refineria, Premier a reuni cu mediador di Gobierno, 
sr. Pontilius pa urgi su persona pa percura cu interesnan di 
trahadonan di refineria wordo respeta pa Citgo. Gobierno no ta 
parti di e relacion di trabou entre Citgo y trahadonan y no por 
interveni. Pero Gobierno lo no permiti Citgo abusa di trahadonan. 


* Gobierno ta traha hunto cu sindicatonan pa cumpli cu locual 
trahadonan di Gobierno tin derecho riba dje y e siman aki a reuni 
cu TOPA pa atende varios caso. 


* Premier a ricibi e delegacion di EXXPEDITION, un ekipo di 
solamente hende muhe cu ta haciendo un biahe rond mundo 
pa investiga efecto di polucion di pastic den lama. Entre nan tin 
un Arubiano, Juliette Carvahal. Nan ta haci e biahe den un boto 
di bela cu a yega Aruba siman pasa y ta sigui e siman aki pa 
Panama. 


* Siman a finalisa cu e tremendo noticia di rebaho di prijs di 
coriente cu mas di 10% pa casnan, 9% pa misa y fundacionnan y 
7% pa comercio. E rebaho aki ta ekivalente na un luna di coriente 
gratis. Esaki ta danki na esfuersonan grandi di e companianan 
estatal WEB, Elmar y Utilities. 


* Siman a habri cu celebracion di 55 afia di SVGA, e fundacion 
dedica na formacion di nos muchanan special. 


DEC 


* SKOA a tene su dia di reflexion di cada afia pa tur maestro 
pa reforsa e identidad catolico di su scolnan. Minister Lampe ta 
felicita SKOA pa e exito cu e dia di reflexion tawata tin. 


* Siguiendo e maneho pa digitalisa scolnan na Aruba, e siman aki 
a toca turno di Scol Basico Washington pa ricibi su digiboards. 
Siman pasa tabata Scol Kudawecha. 


+ Na EPI a tuma luga e training di docenten den e programa 
Eigen Baas door di Qredits y for di januari 2020 docentenan 
lo pasa e conocemento adkiri tocante entrepeneurship na nan 
studiantenan. 


+ DPS a organisa un encuentro di fin di aña pa tur cabesante di 
scol publico cu ta traha duro pa mantene e demanda mas grandi 
pa scol publico. 


+ A cera e siman cu e anochi di Tertulia di Fundacion Lanta 
Papiamento na Biblioteca Nacional cu tabata dedica na memoria 
di Lio Booi y Luis Daal recordando e 100 aniversario di nan 
natalicio. Tambe a honra tur autor local cu a publica un obra den 
2019 na Papiamento of tocante nos cultura. 


* Minister di Husticia mr. Andin Bikker a asisti na e ‘Viewing 
y Auction Fundraising Event’ di Stichting Reclassering & 
Jeugdbescherming na BAZ-RRR Galeria. E Fundacion 
Reclassering & Jeugdbescherming a wordo estableci na 1951 y 
su meta ta yuda rehabilita esnan cu a comete un ofensa contra 
leynan penal of cu ta sospechoso di a haci tal. Den e cuadro 
ey e Fundacion ta atende anualmente cu alredor di 120 hoben 
entre 11 pa 25 aŭa di edad. Desde januari 2019 e Fundacion 
a start cu e proyectio ‘Conectando’, cual ta un programa cu ta 
introduci e hoben cu ta bow guia di e Fundacion na e mercado 
laboral pa medio di cierto training y educacion basico, desaroyo 
social, recreacional y terapia creativo. Desde 1 di november e 
Fundacion a wordo apunta oficialmente door di Minister di Husticia 
pa por sigui adelanta e proyecto di HALT (‘Het ALTernatief, pa 
informacion basico riba e concepto: https://www.halt.nl). 


» Ministerio di Husticia a cuminsa explora e posiblidadnan pa, 
den cooperacion cu e Fundacion, Unicef, Ministerio Publico y 
demas stakeholders, evalua si lo por start un proyecto piloto di 
“Restorative Justice’. ‘Restorative Justice'taregarda programanan 
igi na restuara e daŭo causa na victimanan di crimen, pa medio 
di resolucion alternativo, y ta yuda promove e rehabilitacion y 
reintegracion di un hoben cu a comete un hecho castigabel. 





* Minister di Husticia a asisti na e celebracion di fin di aña di DIMAS 
caminda el a gradici staff y personal pa nan trabou durante 2019 
y a elabora riba e diferente cambionan di ley cu ya a tuma luga 
na 2018 y 2019 y cu ta den proceso pa 2020. 

Continuacion Resumen di Siman 


* Despues cu na december 2018 Gobierno conhuntamente cu 
Parlamento a update e ley di Admishon y Explulsion (AB 2018 
no. 70), na juli 2019 Ministerio di Husticia a introduci un decreto 
moderno di ley cu ta regarda asilo (AB 2019 no. 40). Esaki den 
cuadro di e situacion sin precedente na hermana pais Venezuela, 
di cual Aruba ta sintiendo e efectonan, caminda cu entre otro 
a conoce un cantidad di aplicacion pa asilo desde comienso 
di 2018 y a constata cu e leynan anterior tabata hopi anticua. 
Minister Bikker tambe a gradici e trahadonan cu awo ta forma 
parti di e Unidadnan di Asilo, cu ta atendiendo diligentemente cu 
evaluacion di peticionnan pa asilo den cuadro di e leynan nobo y 
tratadonan cu ta aplicabel pa Aruba. 





* E siman aki Colegio EPI a bishita ATA San Nicolas Visitor 
Information Center. 

Desde apertura di e oficina na San Nicolas mas cu 1000 turista a 
bishita esaki caba. 

Creando e movecion economico pa San Nicolas. 


* Nos vision ta dirigi riba busca turista di calidad, turista afluente 
y e indicadornan ta mustra cu nos ta logrando esaki. Mas noticia 
positivo pa Aruba. Pa aŭa 2021 e crusero luhoso Ritz Carlton lo 
ta na Aruba. Aruba ta un di e poco paisnan den Caribe cu ta riba 
itenerario di Ritz Carlton Cruiselines. 


* Minister Dangui Oduber ta sumamente contento y alabes 
orguyoso cu e cifranan cu a wordo registra pa afia 2019 pa 
loke ta trata Turismo di nos pais te cu awor. Turismo ta keda 
nos unico pilar economico y e driver principal di nos economia. 
Danki na turismo tin progreso economico y danki na turismo 
miles di persona na Aruba tin un entrada pa asina por mantene 
nan famianan. Den e desaroyo di turismo, turismo crusero tambe 
ta creciendo y ta premira di bira un otro afia record. Segun e 
mandatario aki por mira cu e inversion di 13 miyon florin den e 
Tugboat Colorado na april di e afia aki ta dunando su fruta. 


+ Aña 2018 tabata un aña record den turismo crusero unda mas 
di 815 mil turista a bin Aruba por medio di un crusero. Segun 
cifranan cu a ser ricibi di e aŭa aki ta premira di lo surpasa e cifra 
di afia 2018 na final di afia. 


* Minister di Salubridad Publico Sr. Dangui Oduber ta informa 
Pueblo di Aruba cu dia 6 di december ultimo a tuma luga e prome 
operacion di catarata na Instituto Medico San Nicolas (ImSan). 
Den pasado semper e operacion di catarata tabata tuma luga 
na Dr. Horacio E. Oduber Hospital. ImSan a conoce inversion 
y desaroyo cu a tuma luga pa e parti medico. Den e inversion 
aki a inverti entre otro den e aparato di mas sofistica pa haci 
operacionnan di wowo. Danki na e inversion aki, awor por realisa 
e operacion di catarata na ImSan mes y esaki sigur ta un logro 
importante den cuido medico na Aruba. Awor cu tin mas sala 
disponibel pa operacionnan di wowo, esaki lo bay yuda na reduci 
e tempo di espera pa pashentnan cu ta wardando pa haci e dicho 
operacion. 


* Minister Dangui Oduber ta contento cu e cambionan positivo 
cu ta tumando luga den cuido medico na Aruba. ImSan a haya 
un inversion di 60 miyon florin y poco poco tur e trabounan ta 
kedando cla, na fin di 2020 e proyecto aki lo ser finalisa completo. 


* AZV a celebra e Universal Health Coverage Day declara pa 
World Health Organization. Na mes momento a haci varios 
anuncio importante durante e anochi aki. A anuncia y desevela a 
logo nobo di AZV y launch un app nobo di AZV. Tambe a scoge e 
dokter di cas di aŭa cu a keda den persona di Dr Melissa Wever. 
Masha pabien na Melissa pa e trabounan. 

* Nos Gobierno a percura pa prome biaha AZV bay un ‘open 


tendering' caminda hospitalnan na Colombia lo participa pero 
tambe hospitalnan na MIAMI manera Baptist y University of 
Miami. Algo cu nunca antes a wordo haci. 


Minister Dangui Oduber a firma pa legalisa e uzo di cannabis 
medicinal. E proceso pa legalisa cannabis medicinal ta canando 
for di hopi tempo. Conforme nos acuerdo di gobernacion di 
partidonan MEP-POR-RED a acorda cu durante e periodo di 
gobernacion aki lo legalisa e uzo di cannabis medicinal. Minister 
Presidente sra Wever-Croes a institui un comision pa explora e 
posibilidadnan y tambe for di algun tempo caba Minister Dangui 
Oduber ta trahando riba esaki. 

Despues di un periodo di haci tur e preparacionan necesario e 
momento a yega cu por cuminsa e proceso oficial pa e legalisacion 
di e uzo di cannabis medicinal. 

Diabierna Minister Dangui Oduber a firma pa e proceso cuminsa 
pa entrante 2020 tur e productonan cannabis medicinal ta 
assesibel pa comunidad. Nos ta enfatisa cu ta trata solamente di 
legalisacion di uzo medicinal y no recreacional. 


* Minister Xiomara Maduro a pasa un rato ameno na e evento 
di Ambienti Pasco na Cas Tan Tin. Fundacion Mi Cutisa hunto 
cu Fundacion Artistars pa prome biaha a organisa un show den 
ambiente di Pasco special pa nos futuro artistanan. E hobennan 
tabata hopi bon prepara y nan alegria tabata brota durante di nan 
presentacion. Tambe tabatin presentacion di Tipico Un Brindis y 
Tipico Camaris. E mandatario a disfruta di e ambiente y pa mira 
con nos hobennan tabata contento di por a haya un tarima pa 
nan presenta nan talento pa medio di nan cancionnan animando 
e publico. Minister di Cultura a yama danki na Fundacion Artistar, 
Fundacion Cutisa y tur cu a haci posibel pa logra realisa e bunita 
evento aki. 


= Minister di Finansa, Asuntonan Economico y Cultura a ricibi 
bishita di Secretario General di Sociaal Economische Raad, 
SER, sr. drs. Felix R.E. Bijlhout, kende a entrega e mandatario un 
rapport riba e 'Prohibicion di Importacion di Oro for di Venezuela' 
y un rapport riba 'Cumplimento Fiscal' na Aruba. E ultimo aki 
sigur ta un tema cu tin atencion di e Gobierno actual. Pronto e 
rapportnan aki lo ta obtenibel riba e website di SER na http:// 
www.ser.aw 


» Minister Xiomara a ricibi bishita di Consul General di Merca na 
Corsou, sr. Allen Greenberg. E dignatario a hiba un conbersacion 
ameno den cual a toca economia di Aruba, e rol di inversion 
y turismo Americano na nos Pais. E mandatario a brinda sr. 
Greenberg un ehemplar di Aruba su Economic Policy, A Strong 
and Resilient Economy 2019-2022’ y a splica kico nos ta haciendo, 
entre otro, pa stimula entrepreneurship na Aruba. Minister 
Xiomara a gradici sr. Greenberg pa e bon relacion cu Aruba tin 
cu Merca y ta spera di por keda conta cu e bon cooperacion aki 
na bienestar di nos Paisnan. 


= E siman aki hunto cu Minister President, Minister di Finansa a 
atende un reunion cu ehecutivonan di Banco Mundial cu ta na 
Aruba pa haci un sondeo pa un investigacion riba costo pa haci 
negoshi na Aruba. E siman tras di lomba a tene diferente reunion 
cu stakeholders pa haci un 'pre-assessement' necesario prome 
cu haci e investigacion aki riba 'Cost of Doing Business.' Na 
comienso di aŭa e mandatarionan lo ricibi e resultado preliminar y 
lo haya un bista miho di e embergadura di e investigacion y tambe 
e costo cu esaki lo tin cu ne. Den un investigacion asina lo por 
compara Aruba su economia tambe cu otro pais simillar y asina 
duna Gobierno un bista di e competencia pa nos Pais. Na final di 
e investigacion, Banco Mundial lo brinda su recomendacionnan 
pa mehoracion na Gobierno di Aruba. 

